(1)

B dalis iš dalies keičiama taip: a) 1.3.1 punktas pakeičiamas taip: „1.3.1. Pirminė apibrėžtis: rato arba vikšro vidurio plokštuma. Rato arba vikšro vidurio plokštuma – vienodu atstumu nuo ratlankių arba vikšrų išorinius kraštus liečiančių dviejų plokštumų esanti plokštuma.“; b) 1.3.2 punktas papildomas šiuo sakiniu: „Jei tai vikšriniai traktoriai, tada tarpvėžė – atstumas tarp vikšrų vidurio plokštumų.“; c) 1.4 punktas papildomas šiuo sakiniu: „Jei tai traktoriai su vikšrais, tada atstumas tarp traktoriaus vidurinei išilginei plokštumai statmenų vertikalių plokštumų, kertančių varomųjų ratų ašis.“; d) 2.1.2 ir 2.1.3 punktai pakeičiami taip: „2.1.2. vienos iš ašių nereguliuojamas arba reguliuojamas mažiausias tarpvėžės plotis mažesnis nei 1 150 mm, kai ant šios ašies ratų sumontuotos didesnių matmenų padangos arba vikšrai. Tariama, kad ašies, ant kurios ratų sumontuotos platesnės padangos arba vikšrai, nustatytas ne didesnis kaip 1 150 mm tarpvėžės plotis. Kitos ašies tarpvėžės plotį turi būti įmanoma nustatyti taip, kad išoriniai siauresnių padangų arba vikšrų kraštai neatsidurtų už kitos ašies padangų arba vikšrų išorinių kraštų. Jeigu ant abiejų ašių sumontuoti vienodo dydžio ratlankiai ir padangos arba vikšrai abiejų ašių ratų reguliuojamos ar nereguliuojamos tarpvėžės plotis turi būti mažesnis kaip 1 150 mm; 2.1.3. masė didesnė kaip 400 kg, bet mažesnė kaip 3 500 kg, atitinkanti nepakrauto traktoriaus masę, įskaitant virtimo apsauginę konstrukciją ir didžiausių matmenų padangas arba vikšrus, kuriuos yra rekomendavęs gamintojas. Didžiausia leidžiamoji masė neviršija 5 250 kg, o masių santykis (didžiausios leidžiamosios masės ir etaloninės masės) turi būti ne didesnis kaip 1,75;“; e) 3.1.2.3 punktas papildomas šiuo sakiniu: „Jei traktorius yra su vikšrais, gamintojas nustato tarpvežės plotį.“; f) 3.1.3.2 punkto antras ir trečias sakiniai pakeičiami taip: „Kai traktoriaus pusiausvyra, jo ratams arba vikšrams liečiant žemę, pasidaro nestabili, šis kampas turi tapti lygus bent 38°. Bandymas atliekamas du kartus: pirmą kartą atliekant bandymą traktoriaus vairaratis turi būti iki galo pasuktas į dešinę, o antrą kartą – į kairę.“; g) 3.1.4.3.1 punktas iš dalies keičiamas taip: i) traktoriaus charakteristikai B0 skirta eilutė pakeičiama taip: „B0 m) Galinės padangos arba vikšro plotis“; ii) traktoriaus charakteristikoms D2 ir D3 skirtos eilutės pakeičiamos taip: „D2 m) Priekinių padangų arba vikšrų aukštis, kai ašiai tenka visa numatyta apkrova „D3 m) Priekinių padangų arba vikšrų aukštis, kai ašiai tenka visa numatyta apkrova“; iii) Traktoriaus charakteristikai S skirtoje eilutėje sakinys „Tarpvėžės pločio S ir padangos B0 pločio suma turi būti didesnė už apsauginės konstrukcijos plotį B6.“ pakeičiamas sakiniu „Galinės tarpvėžės pločio S ir padangos arba vikšro B0 pločio suma turi būti didesnė už apsauginės konstrukcijos plotį B6.“ h) 3.1.4.3.2.2 punktas pakeičiamas taip: „3.1.4.3.2.2. ašis, apie kurią sukasi virstantis traktorius, yra lygiagreti su traktoriaus išilgine ašimi ir eina per žemiau stovinčių priekinio ir galinio ratų arba vikšrų sąlyčio su šlaitu paviršių vidurį;“; i) 3.1.5.1 punkto paskutinė pastraipa pakeičiama taip: „Atstumai tarp sunkio centro ir galinės ašies (L3 ) arba priekinės ašies (L2 ) apskaičiuojami atsižvelgiant į traktoriaus masės pasiskirstymą tarp galinių ir priekinių ratų arba vikšrų.“; j) 3.1.5.2 punktas pakeičiamas taip: „3.1.5.2. Galinių (D3 ) ir priekinių (D2 ) padangų arba vikšrų aukščiai Išmatuojamas atstumas nuo padangos arba vikšro aukščiausio taško iki žemės paviršiaus plokštumos (6.5 pav.) (taikant tą patį metodą matuojamas priekinių ir galinių padangų arba vikšrų minėtas atstumas).“; k) 3.1.5.4 punkto paskutinė pastraipa pakeičiama taip: „Smūgio taškas apibrėžiamas apsauginę konstrukciją liečiančia plokštuma, kertančią liniją, kuri brėžiama per viršutinius išorinius priekinių ir galinių padangų arba vikšrų taškus (6.7 pav.).“; l) 3.1.5.6 punkto paskutinė pastraipa pakeičiama taip: „Smūgio taškas apibrėžiamas variklio dangtį ir apsauginę konstrukciją liečiančia plokštuma, einančią per priekinės padangos arba vikšro viršutinius išorinius taškus (6.7 pav.). Matuojama iš abiejų variklio dangčio šonų.“; m) 3.1.5.9 punkte pirma ir antra pastraipos po antrašte „Priekinės ašies sukimosi centro aukštis (H0)“ pakeičiamos taip: „Vertikalusis atstumas nuo priekinio tilto posūkio ašies vidurio iki priekinių padangų arba vikšrų viduriniosios ašies (H01 ); šis atstumas įtraukiamas į gamintojo rengiamą techninę ataskaitą ir patikrinamas. Turi būti išmatuotas vertikalusis atstumas nuo priekinių padangų arba vikšrų ašies centro iki žemės paviršiaus plokštumos (H02 ) (6.8 pav.).“; n) 3.1.5.10 ir 3.1.5.11 punktai pakeičiami taip: „3.1.5.10. Galinės tarpvėžės plotis (S) Mažiausias galinės tarpvėžės plotis traktoriui sumontavus didžiausias gamintojo nurodytas padangas arba vikšrus (6.9 pav.). 3.1.5.11. Galinės padangos arba vikšro plotis (B0 ) Atstumas tarp galinės padangos arba vikšro viršutinės dalies išorinės ir vidinės vertikaliųjų plokštumų (6.9 pav.).“; o) 3.2.1.3.4 punktas pakeičiamas taip: „3.2.1.3.4. Turi būti nustatytas toks tarpvėžės plotis, kad atliekant stiprumo bandymus apsauginė konstrukcija, jei įmanoma, nesiremtų į padangas ar vikšrus. Jeigu šie bandymai atliekami laikantis statinių bandymų procedūros, ratus ar vikšrus galima nuimti.“; p) 3.2.2.2.4 punktas pakeičiamas taip: „3.2.2.2.4. Jeigu tarp traktoriaus kėbulo ir ratų arba vikšrų sumontuota pakabos sistema, atliekant bandymus ji įtvirtinama.“; q) 3.2.5.4 punktas pakeičiamas taip: „3.2.5.4. Gniuždymo įrenginys 6.10 paveiksle parodytu įrenginiu turi būti įmanoma apsauginę konstrukciją spausti žemyn maždaug 250 mm pločio standžia sija, kuri universaliaisiais lankstais sujungta su apkrovą užtikrinančiu mechanizmu. Turi būti numatytos ašims tinkamos pasparos, kad traktoriaus padangų arba vikšrų neveiktų gniuždymo jėga.“; r) 3.3.2.2 punkto antros pastraipos paskutinis sakinys pakeičiamas taip: „Siekiant tai įvertinti, naudojamos gamintojo nustatytos standartinės mažiausios traktoriaus priekinės ir galinės padangos ar vikšrai, kurių tarpvėžės plotis yra mažiausias.“; s) 6.5 paveikslas pakeičiamas taip: „6.5 pav. Traktoriaus, kuris virsdamas gali suktis apie vieną iš trijų ašių, virtimui apskaičiuoti būtini duomenys Pastaba. D2 ir D3 turėtų būti matuojami tada, kai ašiai tenka visa numatytoji apkrova.“; t) 5.3.1 punkto paskutinė pastraipa papildoma šiuo sakiniu: „Jeigu traktorius yra su vikšrais, gamintojas nustato tarpvežės plotį.“; u) B4 skirsnyje („Virtualiųjų bandymų reikalavimai“) pridedama ši pastraipa: „Jeigu traktorius yra su vikšrais, pradiniame modelyje turi būti pakeičiamos šios eilutės: 520 LOCATE 12, 40: PRINT „HEIGHT OF THE REAR TRACKS D3=“ *540 PRINT „HEIGHT OF THE FRT TRACKS D2=“: LOCATE 13, 29: PRINT ““ 650 LOCATE 17, 40: PRINT „REAR TRACKS WIDTH B0=“ 970 LPRINT TAB(40); „HEIGHT OF THE REAR TRACKS D3=“; *980 LPRINT „HEIGHT OF THE FRT TRACKS D2=“; 1160 LPRINT TAB(40); „REAR TRACK WIDTH B0=“; 1390 W2 = SQR(H0 * H0 + L0 * L0): S1 = S/2 + B0/2 1530 F2 = 2 * ATN(- L0/D3 + SQR((L0/D3) ^ 2 – (D2/D3) + 1)) 1590 X(1, 5) = D3 1660 Y(1, 5) = -L3 * Jei taikoma.“;